|  |
| --- |
| grb_rh_3_jednobojni-dopis |
| **REPUBLIKA HRVATSKA** |
| **MINISTARSTVO PRAVOSUĐA, UPRAVE I DIGITALNE TRANSFORMACIJE** |
| **Komisija za provedbu javnog natječaja** |

KLASA: 119-03/24-03/14

URBROJ: 514-08-03/03-24-04

Zagreb, 5. prosinca 2024.

Na temelju odredbe članka 161. stavka 2. Zakona o državnim službenicima (Narodne novine, broj 155/23 i 85/24) i članka 8. stavka 4. Uredbe o raspisivanju i provedbi javnog natječaja i internog oglasa u državnoj službi („Narodne novine“ broj 78/17 i 89/19) Komisija za provedbu javnog natječaja upućuje kandidate na testiranje i daje slijedeću obavijest:

**POZIV NA TESTIRANJE I OBAVIJEST KANDIDATIMA**

**o provedbi postupka testiranja**

Testiranje kandidata u postupku javnog natječaja, KLASA: 119-03/24-03/14, URBROJ: 514-08-03-01-02/05-24-01 od 15. listopada 2024. godine, objavljenog u „Narodnim novinama“, broj 120/24 od 18. listopada 2024. godine, za prijam u državnu službu na neodređeno vrijeme u Ministarstvo pravosuđa, uprave i digitalne transformacije, za radna mjesta:

UPRAVA ZA EUROPSKE POSLOVE, MEĐUNARODNU I PRAVOSUDNU SURADNJU I SPRJEČAVANJE KORUPCIJE

SEKTOR ZA MEĐUNARODNU PRAVNU POMOĆ I PRAVOSUDNU SURADNJU S DRŽAVAMA ČLANICAMA EU

SLUŽBA ZA MEĐUNARODNU PRAVNU POMOĆ I PRAVOSUDNU SURADNJU U KAZNENIM STVARIMA

Odjel za izručenja i međunarodnu pravnu pomoć u kaznenim stvarima

- suradnik - vježbenik- 1 izvršitelj/ica (rbr. 385.)

SEKTOR ZA SPRJEČAVANJE KORUPCIJE

SLUŽBA ZA SURADNJU S MEĐUNARODNIM ORGANIZACIJAMA U PODRUČJU SPRJEČAVANJA KORUPCIJE

- suradnik - vježbenik - 1 izvršitelj/ica (rbr. 419.)

**održat će se dana 11. prosinca 2024. godine (srijeda), s početkom u 9,00h, u zgradi Ministarstva pravosuđa, uprave i digitalne transformacije na adresi Ulica grada Vukovara 49, Zagreb.**

Testiranje kandidata za radna mjesta:

UPRAVA ZA SLUŽBENIČKI SUSTAV

SEKTOR ZA SLUŽBENIČKE ODNOSE

SLUŽBA ZA SLUŽBENIČKO ZAKONODAVSTVO

- viši savjetnik - 1 izvršitelj/ica (rbr. 485.)

SLUŽBA ZA DRŽAVNI ISPIT

- viši savjetnik - 1 izvršitelj/ica (rbr. 491.)

SEKTOR ZA LJUDSKE POTENCIJALE

SLUŽBA ZA LJUDSKE POTENCIJALE U KAZNENIM TIJELIMA

- viši savjetnik - 1 izvršitelj/ica (rbr. 521.)

SEKTOR ZA CENTRALIZIRANI SUSTAV ZA ZAPOŠLJAVANJE U DRŽAVNOJ SLUŽBI

SLUŽBA ZA PLANIRANJE I PRIPREMU ZAPOŠLJAVANJA I IZOBRAZBU DRŽAVNIH SLUŽBENIKA

- viši savjetnik - 3 izvršitelja/ice (rbr. 528.)

SLUŽBA ZA ORGANIZACIJU I PROVEDBU ZAPOŠLJAVANJA

- viši savjetnik - 1 izvršitelj/ica (rbr. 531.)

**održat će se dana 11. prosinca 2024. godine (srijeda) s početkom u 11,00h u zgradi Ministarstva pravosuđa, uprave i digitalne transformacije na adresi Ulica grada Vukovara 49, Zagreb.**

Testiranje kandidata za radna mjesta:

UPRAVA ZA LJUDSKA PRAVA, NACIONALNE MANJINE I ETIKU

SEKTOR ZA LJUDSKA PRAVA I ETIKU

SLUŽBA ZA ETIKU I INTEGRITET

- viši savjetnik - specijalist - 1 izvršitelj/ica (rbr. 540.)

- viši savjetnik - 1 izvršitelj/ica (rbr. 541.)

**održat će se dana 11. prosinca 2024. godine (srijeda), s početkom u 10,00h, u zgradi Ministarstva pravosuđa, uprave i digitalne transformacije na adresi Ulica grada Vukovara 49, Zagreb.**

Temeljem članka 10. Uredbe o raspisivanju i provedbi javnog natječaja i internog oglasa u državnoj službi, kandidat koji ne pristupi testiranju u zakazanom terminu više se ne smatra kandidatom u postupku.

Kandidati su dužni pristupiti testiranju 15 minuta prije početka testiranja radi pravovremene registracije.

**Pravila testiranja:**

Sukladno članku 11. Uredbe o raspisivanju i provedbi javnog natječaja i internog oglasa u državnoj službi provodi se testiranje poznavanja osnova upravnog područja za koje je raspisan javni natječaj. Smatra se da je kandidat zadovoljio na testiranju ako je dobio najmanje 5 bodova.

**Na testiranje mogu pristupiti svi kandidati koji su dostavili pravovremenu i urednu prijavu i koji ispunjavaju formalne uvjete iz javnog natječaja, a ne mogu pristupiti osobe koje su dobile obavijest da se ne smatraju kandidatima prijavljenim na javni natječaj.**

Po dolasku na testiranje od kandidata će biti zatraženo predočenje odgovarajuće identifikacijske isprave (važeće osobne iskaznice ili putovnice) radi utvrđivanja identiteta. Kandidati koji ne mogu dokazati identitet ne mogu pristupiti testiranju.

Nakon utvrđivanja identiteta kandidatima će biti podijeljeni testovi provjere znanja osnova upravnog područja za koje je raspisan javni natječaj.

Za vrijeme provjere znanja nije dopušteno:

* + 1. koristiti se bilo kakvom literaturom odnosno bilješkama,
    2. koristiti mobitel ili druga komunikacijska sredstva,
    3. napuštati prostoriju u kojoj se provjera obavlja,
    4. razgovarati s ostalim kandidatima niti na drugi način remetiti koncentraciju kandidata.

Kandidati koji bi se ponašali neprimjereno ili bi prekršili jedno od gore navedenih pravila bit će udaljeni s testiranja i njihov rezultat Komisija neće bodovati.

Nakon testiranja na web stranici Ministarstva pravosuđa, uprave i digitalne transformacije bit će objavljeni rezultati pod šiframa koje će kandidati zaprimiti na testiranju i poziv za razgovor (intervju) s Komisijom kandidatima koji su zadovoljili na testiranju.

Prije intervjua kandidati će imati mogućnost uvida u testove uz prethodnu najavu Komisiji.

Nakon provedenog intervjua (razgovora) Komisija utvrđuje rang-listu kandidata prema ukupnom broju bodova ostvarenih na testiranju i intervjuu.

**Komisija za provedbu javnog natječaja**